Document ID: 31994R0121

ΚΑΝΟΝΙΣΜΟΣ (ΕΚ) αριθ. 121/94 ΤΗΣ ΕΠΙΤΡΟΠΗΣ της 25ης Ιανουαρίου 1994 σχετικά με την απαλλαγή από την εισφορά κατά την εισαγωγή, για ορισμένα προϊόντα του τομέως σιτηρών, η οποία προβλέπεται στις συμφωνίες μεταξύ της Ευρωπαϊκής Κοινότητας, αφενός, και της Δημοκρατίας της Πολωνίας, της Δημοκρατίας της Ουγγαρίας, της Τσεχικής Δημοκρατίας και της Σλοβακικής Δημοκρατίας, αφετέρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 518/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της προσωρινής συμφωνίας για το εμπόριο και των συνοδευτικών μέτρων μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας αφετέρου (1), όπως τροποποιήθηκε από τον κανονισμό (ΕΟΚ) αριθ. 2233/93 (2), και ιδίως το άρθρο 1,
τον κανονισμό (ΕΟΚ) αριθ. 519/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της προσωρινής συμφωνίας για το εμπόριο και των συνοδευτικών μέτρων μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας αφετέρου (3), όπως τροποποιήθηκε από τον κανονισμό (ΕΟΚ) αριθ. 2234/93 (4), και ιδίως το άρθρο 1,
τον κανονισμό (ΕΟΚ) αριθ. 520/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της προσωρινής συμφωνίας για το εμπόριο και των συνοδευτικών μέτρων μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας αφετέρου (5), όπως τροποποιήθηκε από τον κανονισμό (ΕΟΚ) αριθ. 2235/93 (6), και ιδίως το άρθρο 1,
τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (7), όπως τροποποιήθηκε από τον κανονισμό (ΕΟΚ) αριθ. 2193/93 της Επιτροπής (8), και ιδίως το άρθρο 9,
Εκτιμώντας:
ότι η Κοινότητα έχει συνάψει προσωρινές συμφωνίες για το εμπόριο και τα συνοδευτικά μέτρα με την Πολωνία (9), την Ουγγαρία (10) και την Τσεχική και Σλοβακική Ομοσπονδιακή Δημοκρατία (11)-
ότι, μεταγενέστερα, η Κοινότητα έχει συνάψει επιπρόσθετα πρωτόκολλα αυτών των προσωρινών συμφωνιών (12)- ότι τα πρωτόκολλα αυτά προβλέπουν ότι οι παραχωρήσεις που προβλέπονται στις εν λόγω συμφωνίες θα αρχίσουν να λαμβάνουν χώρα από την 1η Ιουλίου 1993- ότι είναι, κατά συνέπεια, αναγκαίο να προσαρμοστούν οι ποσότητες και οι μειώσεις των εισφορών κατά την εισαγωγή για τον τομέα των σιτηρών με ημερομηνία ενάρξεως ισχύος την 1η Ιουλίου 1993-
ότι η Κοινότητα έχει συνάψει συμπληρωματικά πρωτόκολλα (13) με την Τσεχική Δημοκρατία και τη Σλοβακική Δημοκρατία, μετά από τη διάλυση της Τσεχικής και Σλοβακικής Ομοσπονδιακής Δημοκρατίας την 1η Ιανουαρίου 1993- ότι αυτά τα συμπληρωματικά πρωτόκολλα προβλέπουν, μεταξύ άλλων, την κατανομή μεταξύ των δύο διαδόχων κρατών των κοινοτικών παραχωρήσεων που είχαν αποφασιστεί στην προσωρινή συμφωνία-
ότι τα συμπληρωματικά πρωτόκολλα προβλέπουν τη χορήγηση ξεχωριστών ποσοστώσεων για την Τσεχική Δημοκρατία και τη Σλοβακική Δημοκρατία από την 1η Ιανουαρίου 1994- ότι είναι, κατά συνέπεια, αναγκαίο να αναθεωρηθούν ορισμένες λεπτομέρειες εφαρμογής από την άποψη αυτή και, κυρίως, να διευκολυνθεί η διαδικασία εκδόσεως των πιστοποιητικών-
ότι οι προσωρινές συμφωνίες προβλέπουν τη μείωση των εισφορών κατά την εισαγωγή για ορισμένα προϊόντα που υπάγονται στον τομέα των σιτηρών- ότι η μείωση αυτή εφαρμόζεται κατά τρόπο προοδευτικό και εντός των ορίων ορισμένων ποσοτήτων-
ότι, ιδίως, πρέπει να παρέχονται διαβεβαιώσεις όσον αφορά το καθεστώς προελεύσεως των προϊόντων, με την εξάρτηση της διάθεσής τους σε ελεύθερη κυκλοφορία από την προσκόμιση του πιστοποιητικού EUR.1 που προβλέπεται από το πρωτόκολλο αριθ. 4 και που εκδίδεται από τις χώρες εξαγωγής-
ότι χρειάζεται να προβλεφθεί ότι τα πιστοποιητικά που έχουν σχέση με την εισαγωγή των εν λόγω προϊόντων, στο πλαίσιο των καθορισμένων ποσοτήτων, εκδίδονται μετά από μία προσθεσμία εξέτασης και προϋποθέτουν, εφόσον παρίσταται ανάγκη, τον καθορισμό ενός ενιαίου ποσοστού μειώσεως των αιτούμενων ποσοτήτων- ότι, στην περίπτωση της εφαρμογής ενιαίου ποσοστού μειώσεως, οι εμπορευόμενοι δύνανται να αποσύρουν τις αιτήσεις τους-
ότι χρειάζεται να προβλεφθούν τα στοιχεία τα οποία θα αναγράφονται στις αιτήσεις και τα πιστοποιητικά, κατά παρέκκλιση των άρθρων 8 και 21 του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (14), όπως τροποποιήθηκε τελευταία από τον κανονισμό (ΕΚ) αριθ. 3519/93 (15)-
ότι είναι σκόπιμο, για να λαμβάνονται υπόψη οι όροι παραδόσεως, τα πιστοποιητικά εισαγωγής να αρχίσουν να ισχύουν από την ημέρα της εκδόσεώς τους μέχρι το τέλος του τρίτου μηνός που ακολουθεί την έκδοση του πιστοποιητικού- ότι η ισχύς των πιστοποιητικών πρέπει να είναι περιορισμένη ώστε να μην υπερβαίνει το τέλος του μηνός Ιανουαρίου, όσον αφορά τα πιστοποιητικά που εκδίδονται για την ανώτατη ποσότητα για το προηγούμενο έτους-
ότι, για να εξασφαλιστεί αποτελεσματική διαχείριση αυτού του καθεστώτος, η εγγύηση με τα πιστοποιητικά εισαγωγής, κατά παρέκκλιση του άρθρου 12 του κανονισμού (ΕΟΚ) αριθ. 891/89 της Επιτροπής (16), όπως τροποποιήθηκε τελευταία από τον κανονισμό (ΕΚ) αριθ. 3579/93 (17), ορίζεται σε 25 Ecu ανά τόνο-
ότι η εισαγωγή της κριθής ζυθοποιίας πρέπει να αποτελέσει αντικείμενο μέτρων ελέγχου από τις τελωνειακές αρχές που έχουν σχέση με τη χρήση της-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Σύμφωνα με το άρθρο 14 παράγραφος 2 των προσωρινών συμφωνιών, τα προϊόντα που απαριθμούνται στο παράρτημα του παρόντος κανονισμού και τα οποία κατάγονται από αυτές τις Δημοκρατίες, επωφελούνται από μερική απαλλαγή της εισφοράς κατά την εισαγωγή, εντός των ορίων των ποσοτήτων και των ποσοστών μειώσεως που προβλέπονται σ' αυτό το παράρτημα.
Σύμφωνα με το πρωτόκολλο αριθ. 4 των προσωρινών συμφωνιών, τα προϊόντα συνοδεύονται, κατά τη διάθεσή τους σε ελεύθερη κυκλοφορία στην εσωτερική αγορά της Κοινότητας, από το πρωτότυπο του πιστοποιητικού EUR.1 το οποίο πρέπει να εκδίδεται από τις αρμόδιες αρχές της χώρας εξαγωγής.
Άρθρο 2
1. Οι αιτήσεις για πιστοποιητικό εισαγωγής υποβάλλονται στις αρμόδιες αρχές κάθε κράτους μέλους τη δεύτερη Δευτέρα κάθε μηνός έως τις 13.00, ώρα Βρυξελλών.
Οι αιτήσεις για πιστοποιητικό δεν είναι δυνατόν να αφορούν ποσότητα μεγαλύτερη από την ποσότητα η οποία διατίθεται για την εισαγωγή του εν λόγω προϊόντος για το σχετικό έτος.
2. Τα κράτη μέλη διαβιβάζουν τις αιτήσεις για πιστοποιητικό εισαγωγής στην Επιτροπή, χρησιμοποιώντας τέλεξ ή τέλεφαξ, έως τις 18.00 ώρα Βρυξελλών, το αργότερο, την ημέρα της υποβολής τους.
Η πληροφορία αυτή πρέπει να γνωστοποιείται ξεχωριστά από την πληροφορία η οποία αφορά τις λοιπές αιτήσεις για πιστοποιητικά εισαγωγής των σιτηρών.
3. Σε περίπτωση που οι αιτήσεις για πιστοποιητικά εισαγωγής υπερβαίνουν τις ποσοότητες της ετήσιας ποσόστωσης, η Επιτροπή ορίζει ενιαίο συντελεστή μείωσης των αιτουμένων ποσοτήτων, το αργότερο την τρίτη εργάσιμη ημέρα που έπεται της υποβολής των αιτήσεων. Η αίτηση για πιστοποιητικό είναι δυνατόν να αποσύρεται εντός προθεσμίας μιας εργάσιμης ημέρας μετά από την ημερομηνία του καθορισμού του συντελεστή μείωσης.
Με την επιφύλαξη της εφαρμογής της παραγράφου 3, τα πιστοποιητικά εκδίδονται την πέμπτη εργάσιμη ημερα η οποία έπεται της ημέρας της υποβολής της αιτήσεως.
4. Κατά παρέκκλιση του άρθρου 21 παράγραφος 1 του κανονισμού (ΕΟΚ) αριθ. 3719/88, η διάρκεια της ισχύος του πιστοποιητικού υπολογίζεται από την ημέρα της πραγματικής τους εκδόσεως.
Άρθρο 3
Κατά παρέκκλιση του άρθρου 8 παράγραφος 1 του κανονισμού (ΕΟΚ) αριθ. 891/89, τα πιστοποιητικά εισαγωγής ισχύουν από την ημέρα της εκδόσεώς τους μέχρι το τέλος του τρίτου μηνός ο οποίος έπεται του μηνός κατά τον οποίο έχει εκδοθεί το πιστοποιητικό. Εντούτοις, η ισχύς των πιστοποιητικών είναι περιορισμένη ούτως ώστε να μην υπερβαίνει το τέλος του μηνός Ιανουαρίου, όσον αφορά τα πιστοποιητικά που έχουν εκδοθεί για την ποσότητα του προηγούμενου έτους.
Άρθρο 4
Κατά παρέκκλιση του άρθρου 8 παράγραφος 4 του κανονισμού (ΕΟΚ) αριθ. 3719/88, η ποσότητα που τίθεται σε ελεύθερη κυκλοφορία δεν είναι δυνατόν να υπερβαίνει αυτήν που αναφέρεται στα τετραγωνίδια 17 και 18 του πιστοποιητικού εισαγωγής. Ο αριθμός "0" αναφέρεται προς αυτό το σκοπό στο τετραγωνίδιο 19 του εν λόγω πιστοποιητικού.
Άρθρο 5
Για το προϊόν που πρόκειται να εισαχθεί επωφελούμενο της μειώσεως της εισαγωγής που προβλέπεται στο άρθρο 1, η αίτηση για πιστοποιητικό εισαγωγής και το πιστοποιητικό περιλαμβάνουν:
α) στο τετραγωνίδιο 8, το όνομα της χώρας καταγωγής του προϊόντος-
β) στο τετραγωνίδιο 20, μία από τις ακόλουθες ενδείξεις:
- Reglamento (CE) no 121/94
- Forordning (EF) nr. 121/94
- Verordnung (EG) Nr. 121/94
- Κανονισμός (ΕΚ) αριθ. 121/94
- Regulation (CE) No 121/94
- Reglement (CE) no 121/94
- Regolamento (CE) n. 121/94
- Verordening (EG) nr. 121/94
- Regulamento (CE) no 121/94.
Το πιστοποιητικό υποχρεώνει η εισαγωγή να πραγματοποιείται από την εν λόγω χώρα.
Επιπλέον, το πιστοποιητικό εισαγωγής περιλαμβάνει, αναλόγως του ποσοστού μειώσεως της εισαγωγής που εφαρμόζεται, στο τετραγωνίδιο 24, μία από τις ακόλουθες ενδείξεις:
- Exaccion reguladora reducida un 60 %
- Nedsaettelse af importafgiften med 60 %
- Ermaessigung der Abschoepfung um 60 %
- Μειωμένη εισφορά κατά 60 %
- Levy reduction 60 %
- Prelevement reduit de 60 %
- Prelievo ridotto del 60 %
- Met 60 % verlaagde heffing
- Direito nivelador reduzido de 60 %
Άρθρο 6
Κατά παρέκκλιση του άρθρου 12 στοιχεία α) και β) του κανονισμού (ΕΟΚ) αριθ. 891/89, η εγγύηση που αφορά τα πιστοποιητικά εισαγωγής που προβλέπονται από τον παρόντα κανονισμό ανέρχεται σε 25 Ecu ανά τόνο.
Άρθρο 7
Καταργείται ο κανονισμός (ΕΟΚ) αριθ. 585/92 της Επιτροπής (18).
Άρθρο 8
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1994.
Εντούτοις, όσον αφορά τις ποσότητες και τις εισφορές που προβλέπονται στα σημεία Ι, ΙΙ.Α και ΙΙΙ του παραρτήματος, οι κανονισμός εφαρμόζεται από την 1η Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Ιανουαρίου 1994.

Labels: 3
18
17